**Jérôme Agyenim Boateng** [ʒeˈʁoːm bo.aˈtɛŋ] (s. 3. syyskuuta 1988 Berliini, Saksa) on saksalainen jalkapalloilija. Hän edusti kymmenen vuoden ajan Bundesliigassa pelaavaa Bayern Müncheniä, josta hän siirtyi ranskalaisseura Lyoniin vuonna 2021. Hän on pelipaikaltaan keskus- tai laitapuolustaja. Hän on maailmanmestari, kaksinkertainen Mestarien liigan voittaja ja yhdeksänkertainen Saksan-mestari.

Ura
---

### Seuraura

#### Hertha BSC

Boateng aloitti pelaamisen kasvattajaseurassaan Hertha BSC:ssä 13-vuotiaana. Hän pelasi pääosin joukkueen reserveissä, mutta debytoi Bundesliigassa 31. tammikuuta 2007 18-vuotiaana Hannoveria vastaan kaudella 2006–2007 5–0-tappioon päättyneessä ottelussa. Kauden aikana hän nousi edustusjoukkueen vakiojäseneksi ja pelasi liigassa 10 ottelua. Elokuussa 2007 Boateng siirtyi Hamburger SV:hen 1,2 miljoonan euron siirtosummalla.

#### Hamburger SV

Boatengista tuli Hampurissa yksi puolustuksen tukipilareista. Kaudella 2008–2009 hän oli Eurooppa-liigan välieriin edenneen joukkueen avainpelaajia. Kaudella 2009–2010 Boateng pelasi Bundesliigassa 27 ottelua ja nousi Saksan A-maajoukkueeseen. Boatengista kiinnostuivat muun muassa suurseurat Arsenal ja Manchester City.

#### Manchester City

Kesäkuun 2010 alussa Manchester City vahvisti Boatengin liittyvän englantilaisseuraan viiden vuoden sopimuksella. Boateng sai pelipaidan numerokseen 17. Viikko ennen Valioliiga-kauden alkua Boateng loukkasi vasemman polvensa törmättyään lentokoneessa tarjoiluvaunuun. Boateng debytoi Cityn paidassa harjoituskaudella ystävyysottelussa Valenciaa vastaan.

Valioliiga-debyytin Boateng teki syyskuussa 2010, kun hän pääsi vaihdosta kentälle voitollisessa Chelsea-ottelussa. Hän oli ensimmäistä kertaa avauksessa tasapeliottelussa Juventusta vastaan Eurooppa-liigassa. Kautta häiritsivät loukkaantumiset, ja hän pelasi Valioliigassa vain 16 ottelua. FA Cupin voitokkaasta finaalista hän oli sivussa polvivamman vuoksi.

#### Bayern München

Kesäkuussa 2011 Boateng ilmaisi halunsa jättää Cityn ja siirtyä Bayern Müncheniin, koska se parantaisi hänen mahdollisuuksiaan pelata Saksan maajoukkueessa ja hän saisi pelata enemmän keskuspuolustajana oltuaan Cityssä lähes koko ajan oikeana puolustajana. Neljän vuoden sopimus seuraan varmistui lopulta 17. heinäkuuta 2011.

Boateng nousi heti Bayern Münchenin vakiokokoonpanoon. Avauskaudellaan hän pelasi 27 bundesliigaottelua, joista 26 ottelua avauskokoonpanossa. Mestarien liigassa hän pelasi samalla kaudella täyden ajan kaikissa 13 ottelussa tappiollista finaalia myöten. Seuraavalla kaudella hän pelasi Mestarien liigassa yhdeksän ottelua, myös voittoon päättyneen loppuottelun Borussia Dortmundia vastaan. Hän oli voittamassa Mestarien liigan finaalia myös kaudella 2019–2020, jolloin pelasi kaikkiaan yhdeksän ottelua. Yhteensä hän on pelannut Bayernissa 85 Mestarien liigan ottelua, joissa hän on tehnyt neljä maalia ja antanut kuusi maalisyöttöä.

Boateng on voittanut Bayernissa Saksan-mestaruuden yhdeksänä peräkkäisenä kautena 2012–2021. Kaikkiaan hän on pelannut 229 bundesliigaottelua, joissa hän on viimeistellyt viisi maalia ja alustanut 15 osumaa. Saksan cupin hän on voittanut 2013, 2014, 2016, 2019 ja 2020 sekä seurajoukkueiden maailmanmestaruuden 2013 ja 2020.

### Maajoukkueura

Boateng on pelannut Saksan alle 16-, 17- ja 19-vuotiaiden maajoukkueissa. Hän pelasi Saksan kaikki neljä ottelua alle 19-vuotiaiden EM-kilpailuissa vuonna 2007. Saksan maajoukkueessa Boateng debytoi lokakuussa 2009 MM-karsintaottelussa Venäjää vastaan. Hän sai toisella puoliajalla punaisen kortin. Hän edusti maata myös vuoden 2009 alle 21-vuotiaiden EM-kilpailuista ollen mestaruuden voittaneen joukkueen avainpelaajia.

Joachim Löw valitsi Boatengin vuoden 2010 MM-kilpailuihin. Itse MM-kisoissa Boateng oli kaksi ensimmäistä ottelua vaihtopenkillä, mutta kolmannessa ottelussa Ghanaa vastaan hän pääsi avauskokoonpanoon. Ottelussa hän kohtasi veljensä Kevin-Princen. Tämä oli ensimmäinen kerta MM-kisoissa, kun kaksi veljestä kohtaavat eri maiden joukkueissa. Hän oli avauskokoonpanossa myös pronssia saavuttaneen Saksan lopuissa otteluissa Englantia, Argentiinaa, Espanjaa ja Uruguayta vastaan.

Boateng pelasi neljä ottelua viidestä EM-kilpailuissa 2012. Hän oli avauskokoonpanossa kaikissa otteluissa Saksan voittaessa maailmanmestaruuden MM-kilpailuissa 2014. Hän pelasi kaikki kuusi ottelua EM-kilpailuissa 2016 ja kaksi pelia MM-kilpailuissa 2018.

Boateng valittiin Saksan vuoden jalkapalloilijaksi ja vuoden puolustajaksi 2016.

Perhe
-----

Boatengin äiti on saksalainen ja isä ghanalainen. Hänellä on yksi sisko ja kaksi veljeä, Kevin-Prince Boateng ja George Boateng. Hän kertoi haastattelussa katkaisseensa välit veljensä Kevin-Princen kanssa, koska tämä taklasi Michael Ballackin pois MM-kisoista.

2020-luvun taitteesta alkaen Jérôme Boateng on joutunut osaksi useaa eri kohua. Esimerkiksi saksalaislehti *Der Spiegel* julkaisi viestejä, joissa jalkapallotähden äiti Martina Boateng kuvailee poikansa väkivaltaisuutta asianajajalleen. Äidin mukaan Boateng on pahoinpidellyt naisia psyykkisesti ja fyysisesti. Boatengin entinen kumppani Kasia Lenhardt riisti henkensä. Lenhardt, 25, oli puolalainen malli ja Saksan Huippumalli haussa -televisio-ohjelman loppukilpailija. Hänet löydettiin kuolleena kotoaan helmikuussa 2021, noin viikko sen jälkeen, kun hän oli eronnut suhteestaan Boatengin kanssa. Kaksikko ehti olla yhdessä reilun vuoden ajan. Tapauksen jälkeen on käynyt ilmi, että Boateng pakotti Lenhardtin hiljaisuuteen ja uhkasi häntä väkivallalla. Ennen eroa pariskunta kirjoitti Boatengin ehtojen mukaisen ja ainoastaan Lenhardtia koskevan salassapito- ja vaitiolosopimuksen, joka oli päivätty tammikuulle 2021. Vuonna 2024 tapausta tutkittiin edelleen. Vuonna 2019 Boatengia epäiltiin erään toisen kumppaninsa pahoinpitelystä. Marraskuussa 2022 tuomioistuin antoi tuomion 120 päiväsakosta, josta tuli Boatengin tuloilla maksettavaksi 1,2 miljoonaa euroa. Martina Boateng on lisäksi kertonut poikansa kiristäneen myös läheisiään. Hän on muun muassa uhkaillut, etteivät sukulaiset saa nähdä Boatengin jälkikasvua, mikäli he todistavat häntä vastaan oikeudenkäynnissä. Boatengilla on kaikkiaan kolme lasta, joista kaksoset Shenlerin kanssa.

Saavutukset
-----------

**Seurajoukkueissa**

Manchester City
* FA Cup: 2011

Bayern München
* Mestarien liiga: 2012–2013, 2019–2020
* Bundesliiga: 2012–2013, 2013–2014, 2014–2015, 2015–2016, 2016–2017, 2017–2018, 2018–2019, 2019–2020, 2020–2021
* Saksan cup: 2013, 2014, 2016, 2019, 2020
* DFL-Supercup: 2012, 2016, 2017, 2018, 2020
* UEFA Super Cup: 2013, 2020
* Seurajoukkueiden maailmanmestaruus: 2013, 2020

**Maajoukkueessa**

* Alle 21-vuotiaiden Euroopan-mestaruus: 2009
* Maailmanmestaruuspronssi: 2010
* Maailmanmestaruus: 2014

Tilastot
--------

*Tilastot päivitetty 30. elokuuta 2020 asti.*

| Seurajoukkuetilastot | Sarja | Kansallinen cup | Eurocupit | Muut | Yhteensä |
| --- | --- | --- | --- | --- | --- |
| Kausi | Seura | Sarja | Pelit | Maalit | Pelit | Maalit | Pelit | Maalit | Pelit | Maalit | Pelit | Maalit |
| 2006–07 | Hertha BSC | Bundesliiga | 10 | 0 | 1 | 0 | 0 | 0 | 0 | 0 | 11 | 0 |
| 2007–08 | Hamburger SV | 27 | 0 | 3 | 0 | 7 | 0 | 0 | 0 | 37 | 0 |
| 2008–09 | 21 | 0 | 5 | 0 | 9 | 0 | 0 | 0 | 35 | 0 |
| 2009–10 | 27 | 0 | 1 | 0 | 13 | 2 | 0 | 0 | 41 | 2 |
| 2010–11 | Manchester City | Valioliiga | 16 | 0 | 3 | 0 | 5 | 0 | 0 | 0 | 24 | 0 |
| 2011–12 | Bayern München | Bundesliiga | 27 | 0 | 6 | 0 | 15 | 0 | 0 | 0 | 48 | 0 |
| 2012–13 | 26 | 2 | 4 | 0 | 9 | 0 | 1 | 0 | 40 | 2 |
| 2013–14 | 25 | 1 | 5 | 0 | 9 | 0 | 4 | 0 | 43 | 1 |
| 2014–15 | 27 | 0 | 5 | 0 | 11 | 3 | 1 | 0 | 44 | 3 |
| 2015–16 | 19 | 0 | 4 | 0 | 7 | 0 | 1 | 0 | 31 | 0 |
| 2016–17 | 13 | 0 | 2 | 0 | 6 | 0 | 0 | 0 | 21 | 0 |
| 2017–18 | 19 | 1 | 3 | 1 | 9 | 0 | 0 | 0 | 31 | 2 |
| 2018–19 | 20 | 0 | 3 | 0 | 5 | 0 | 0 | 0 | 28 | 0 |
| 2019–20 | 24 | 0 | 4 | 0 | 9 | 0 | 0 | 0 | 36 | 0 |
| 2020–21 | 29 | 1 | 1 | 0 | 7 | 1 | 2 | 0 | 39 | 2 |
| Yhteensä | 330 | 5 | 50 | 1 | 121 | 6 | 9 | 0 | 510 | 12 |

Lähteet
-------

1. 1 2  17 – Jérôme Boateng Bayern München.  Arkistoitu 11.4.2019. Viitattu 14.1.2017. (englanniksi)
2. ↑  96 überrollt die Hertha  31.1.2007. Kicker.de. Viitattu 21.7.2011. (saksaksi)
3. ↑  Stilz, Roger: HSV verpflichtet den Berliner Jerome Boateng  21.8.2007. Welt Online. Viitattu 19.7.2011. (saksaksi)
4. ↑  Coerts, Stefan: HSV Starlet Jerome Boateng Could Make Germany Debut Against Russia  2.10.2009. Goal.com. Viitattu 21.7.2011. (englanniksi)
5. 1 2  Stammers, Steve: Arsenal join Man City in race for £11million Hamburg star  27.3.2010. Mirror Football. Viitattu 21.7.2011. (englanniksi)
6. ↑  Bailey, Chris: Jerome Boateng agrees to five-year deal  5.6.2010. Manchester City.  Arkistoitu 29.5.2016. Viitattu 18.6.2010. (englanniksi)
7. 1 2  Man City's Jerome Boateng sidelined by aeroplane injury  21.8.2010. BBC Sport. Viitattu 24.10.2010. (englanniksi)
8. ↑  Young, Alex: TEAM NEWS: Emmanuel Adebayor partners Carlos Tevez in attack as Jerome Boateng makes first start for Manchester City for Europa League meeting with Juventus  30.9.2010. Goal.com. Viitattu 24.10.2010. (englanniksi)
9. ↑  Manchester City hit by Jerome Boateng injury  1.4.2010. The Independent. Viitattu 4.8.2011. (englanniksi)
10. 1 2  Jerome Boateng completes move from Man City to Bayern Munich  18.7.2011. BBC News. Viitattu 19.7.2011. (englanniksi)
11. 1 2 3 4 5  Jérôme Boateng Transfermarkt-sivustolla (englanniksi)
12. ↑  Boateng und Usami nehmen die Arbeit auf  17.7.2011. FC Bayern München. Viitattu 19.7.2011. (saksaksi)
13. ↑  Russland - Deutschland Kicker. Viitattu 18.6.2010. (saksaksi)
14. ↑  20 Jerome BOATENG FIFA.  Arkistoitu 11.6.2010. Viitattu 18.6.2010. (englanniksi)
15. ↑  McDonnell, David: Boateng brothers put feud aside to make World Cup history  22.6.2010. Mirror Football. Viitattu 5.7.2010. (englanniksi)
16. ↑  McNulty, Phil: Germany 4-1 England BBC Sport. Viitattu 5.7.2010. (englanniksi)
17. ↑  Bevan, Chris: Argentina 0-4 Germany BBC Sport. Viitattu 5.7.2010. (englanniksi)
18. ↑  Jerome Boateng bricht Kontakt zu Kevin-Prince ab  10.6.2010. Axel Springer AG. Viitattu 18.6.2010. (englanniksi)
19. ↑  Saksalaisjalkapalloilijan äiti avautui poikansa väkivaltaisesta käytöksestä: "Poikani on vuosia pahoinpidellyt naisia" *Yle Urheilu*.  18.3.2024. Viitattu 18.3.2024.
20. ↑  Jérôme Boatengin tilastot weltfussball.de. Viitattu 21.7.2011. (englanniksi)
21. ↑  Jérôme Boatengin tilastot Soccerbase.  Arkistoitu 4.2.2015. Viitattu 21.7.2011. (englanniksi)

Aiheesta muualla
----------------

* Kuvia tai muita tiedostoja aiheesta **Jérôme Boateng** Wikimedia Commonsissa

  

Olympique Lyonnais – Ligue 1
1 Lopes |
2 Diomandé |
3 Tagliafico |
4 Akouokou |
5 Lovren |
6 Caqueret |
7 Baldé |
8 Tolisso |
9 Orban |
10 Lacazette |
11 Fofana |
12 O’Brien |
14 Adryelson |
17 Benrahma |
18 Cherki |
20 Kumbedi |
21 Henrique |
22 Mata |
23 Perri |
24 Lepenant |
25 Mangala |
30 Bengui |
31 Matić |
34 Diawara |
37 Nuamah |
55 Ćaleta-Car |
84 El Arouch |
98 Maitland-Niles |
Valmentaja Sage


Saksan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Neuer |
2 Beck |
3 Boenisch |
4 Höwedes |
5 Boateng |
6 Aogo |
7 Ebert |
8 Khedira |
9 Dejagah |
10 Özil |
11 Marin |
12 Fromlowitz |
13 Wagner |
14 Johnson |
15 Hummels |
16 Schwaab |
17 Grote |
18 Adlung |
19 Ben-Hatira |
20 Castro |
21 Schmelzer |
22 Ede |
23 Sippel |
Valmentaja Hrubesch

Saksan joukkue – Jalkapallon MM-kilpailut 2010
1 Neuer |
2 Jansen |
3 Friedrich |
4 Aogo |
5 Tasci |
6 Khedira |
7 Schweinsteiger |
8 Özil |
9 Kießling |
10 Podolski |
11 Klose |
12 Wiese |
13 Müller |
14 Badstuber |
15 Trochowski |
16 Lahm |
17 Mertesacker |
18 Kroos |
19 Cacau |
20 Boateng |
21 Marin |
22 Butt |
23 Gómez |
Valmentaja Löw

Saksan joukkue – Jalkapallon EM-kilpailut 2012
1 Neuer |
2 Gündoğan |
3 Schmelzer |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Wiese |
13 Müller |
14 Badstuber |
15 Bender |
16 Lahm |
17 Mertesacker |
18 Kroos |
19 Götze |
20 Boateng |
21 Reus |
22 Zieler |
23 Gómez |
Valmentaja Löw

Saksan joukkue – Jalkapallon MM-kilpailut 2014
1 Neuer |
2 Großkreutz |
3 Ginter |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Zieler |
13 Müller |
14 Draxler |
15 Durm |
16 Lahm |
17 Mertesacker |
18 Kroos |
19 Götze |
20 Boateng |
21 Mustafi |
22 Weidenfeller |
23 Kramer |
Valmentaja Löw

Saksan joukkue – Jalkapallon EM-kilpailut 2016
1 Neuer |
2 Mustafi |
3 Hector |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Draxler |
12 Leno |
13 Müller |
14 Can |
15 Weigl |
16 Tah |
17 Boateng |
18 Kroos |
19 Götze |
20 Sané |
21 Kimmich |
22 ter Stegen |
23 Gómez |
Valmentaja Löw

Saksan joukkue – Jalkapallon MM-kilpailut 2018
1 Neuer |
2 Plattenhardt |
3 Hector |
4 Ginter |
5 Hummels |
6 Khedira |
7 Draxler |
8 Kroos |
9 Werner |
10 Özil |
11 Reus |
12 Trapp |
13 Müller |
14 Goretzka |
15 Süle |
16 Rüdiger |
17 Boateng |
18 Kimmich |
19 Rudy |
20 Brandt |
21 Gündoğan |
22 Ter Stegen |
23 Gómez |
Valmentaja Löw



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat
* Puola

 |

 |